**EGRI HITTUDOMÁNYI FŐISKOLA**

**MINŐSÉGPOLITIKAI NYILATKOZAT**

A fenntartó által meghatározott és az intézmény vezetése által kinyilvánított küldetésünk minél magasabb szintű megvalósítása érdekében olyan minőségirányítási rendszert kívánunk működtetni, amely garantálja tevékenységeink állandó, kifogástalan minőségét, folyamatos fejlődését, s ennek következtében növeli a hallgatói és a külső elégedettséget.

Ennek érdekében – figyelemmel a hatályos egyházi és magyar állami jogszabályokra, az európai felsőoktatási minőségbiztosítási sztenderdekre és irányelvekre, valamint a magyar felsőoktatási akkreditációs szempontrendszerekre és ajánlásokra – azonosítjuk folyamatainkat, azok tulajdonságait és kapcsolódásait. A folyamatok tulajdonságait és a külső igényeket folyamatosan figyelemmel kísérjük, és szükség esetén kiigazításokat elvégezzük, ideértve magának a minőségbiztosítási folyamatoknak a fejlesztését is a tervezés, cselekvés, ellenőrzés, intézkedés körkörös megvalósítására.

A Főiskola vezetése felelősséget vállal azért, hogy a Főiskola a tevékenységeit a hatályos egyházi és magyar állami jogszabályoknak megfelelően, ellenőrzött és felügyelt körülmények között végzi. Azért, hogy ennek a felelősségnek megfeleljünk a folyamatainkat érintő jogszabályi változásokat figyelemmel kísérjük, és változás esetén a szükséges korrekciókat elvégezzük.

Az intézményfejlesztés stratégiai elemeit és a minőségfejlesztést hatékony és hatásos módon integráljuk, a megvalósításba bevonjuk a munkatársakat, a hallgatókat és a külső partnereinket.

Belső kultúránknak magában kell foglalnia a folyamatos szervezeti és egyéni fejlődés igényét.

Az oktatási folyamatok fejlesztéséhez folyamatosan felhasználjuk oktatóink kutatási eredményeit és az általunk művelt tudományokban világszerte elért kutatási eredményeket. Egyházunk tanítását szem előtt tartva biztosítjuk a tudományszabadságot, fellépünk a tudományos eredmények jogosulatlan felhasználása és a hátrányos megkülönböztetés ellen.

Együttműködő partnereinktől elvárjuk, hogy minőségpolitikai elveinket elfogadják és tevékenységüket ennek megfelelően végezzék.

A Főiskola vezetése ösztönzi munkatársait, hogy a jelen minőségpolitikát megismerjék, munkájuk során szem előtt tartsák; kompetenciáikat folyamatosan bővítsék; életvitelüket az Egyház tanításának megfelelően alakítsák.

Az Egri Hittudományi Főiskola vezetése elkötelezi magát és aktív szerepet vállal a minőségbiztosítási rendszer működtetésében, fejlesztésében, és ezt az elkötelezettséget minden munkatársától is elvárja.

Budapest, 2021. november 14.

Dr. Dolhai Lajos

rektor